Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Palestiinlastest islamistid tulistasid Gazast Lõuna-Iisraeli rea rakette,
mis tabasid Beershebas elumaja.
ÜRO Peaassamblee hääletas pretsedenditu käigu poolt
lubada PO esindajatel, kel on hetkel mitteliikmestaatus,
juhtida ÜROs 77 areneva riigi gruppi.
USA otsustas käivitada uue strateegilise plaani
Iraani vägede Süüriast väljaajamiseks
ning kasutada Venemaa ja Iraani vastu
majandus- ja diplomaatilist survet.
Palestiinlastest islamistid tulistasid Gazast Lõuna-Iisraeli rea rakette.
Esimesed raketid lasti veidi pärast kella 4 hommikul ja veidi hiljem
sai üks elumaja Beershebas otsetabamuse.
Üks esimesi kohalesaabunud politseinikke ütles,
et raketitabamuse tõttu varises hoone kokku,
kuid ema kolme lapsega pääses õnneks eluga.
Jõudsime kolmveerand neli kohe siia mõnede tiimidega
ja detektiivid olid esimesena kohal.
Nagu näete on siin häving.
Saime aru, et majas on inimesed. Läksime sisse
ning nägime hirmunud ema kolme lapsega.
Kogu maja varises neile kaela.
Aitasime nad välja ja kutsusime professionaalid -
julgeoleku ja kiirabi.
Vastuseks esimesele raketisajule,
käivitasid Iisraeli Õhujõud ulatusliku õhurünnaku
erinevate Hamasi ja Islamidžihaadi sõjaliste objektide pihta.
Iisraeli vastuse käigus märgati militantide rakku valmistumas
Iisraeli rakette tulistama Gaza põhjaosast.
Iisraeli Õhujõud vastasid kohe tiheda pommitamisega koha suunas.
Mitme raporti teatel kuulus rakk sõltumatute militantide gruppi,
mis oli varem osa palestiinlaste presidendi Abbasi Fatah' parteist,
kuid hülgas Abbasi Iraani toetuse nimel.
Palestiinlaste rühmituste väitel
vastutas eskalatsiooni eest lindpriide rühmitus.
IDF esindaja ütles aga, et rünnakus kasutati isetehtud keskmaarakette.
"Vaid kahel rühmitusel Gazas on sellised raketid:
Hamasil ja Islamidžihaadil.
Pole vahet, kes tulistas, vastutus lasub Hamasil."
Kuigi keegi kohe rünnaku eest vastutust ei võtnud,
ütles Hamasi ametnik TV7-le,
et Gaza relvarühmitused ühinevad, kui olukord sõjaks areneb.
Ta märkis siiski, et Hamas pole huvitatud olukorra pingestamisest.
Vastavad sõnumid olevat edastatud Egiptuse võimudele,
kes töötavad kulisside taga kõikehõlmava sõja vältimiseks.
Beersheba linnakodanikud,
kes elavad tabamuse saanud maja naabruses olid meeleheitel,
kuid süüdistasid Iisraeli valitsust nõrgas vastuses
pidevale Gazast lähtuvale terrorile.
Muidugi ma kardan ja kogu mu pere kardab.
Usun, et kõik kardavad.
Kuid see on normaalne reaktsioon sellistele sündmustele.
Mul on täna väga halb enesetunne. Meil oli väga raske öö.
Seda on raske uskuda.
See on juba teine kord, kui seda oma maja lähedal kogen.
Kaua me jaksame? Ma ei mõista, miks nad seda ei lõpeta?
Aitab! Nad peavad selle lõpetama. Üks löök ja kõik! Kaua me kannatame!
ÜRO Peaassamblees hääletati pretsedenditu käigu poolt
lubada PO esindajatel, kel on hetkel mitteliikmestaatus,
juhtida ÜROs 77 areneva riigi gruppi.
Hääletus annab palestiinlastele mandaadi tegutseda mastaabis,
mis sarnaneb ÜRO täisliikmetele.
146 riiki hääletasid poolt, sh Inglismaa, Eesti, Soome,
Prantsusmaa, Saksamaa ja Rootsi.
15 riiki jätsid hääletamata ja 29 ÜRO riiki keeldusid hääletamast.
Vaid Iisrael, Austraalia ja USA hääletasid käigu vastu
ja mõistsid selle hukka kui katse vältida otseseid kõnelusi
Iisraeli-palestiinlaste vana konflikti lahendamiseks.
Me ei saa toetada palestiinlaste jõupingutusi
oma staatuse parandamiseks väljaspool otseseid kõnelusi.
USA ei tunnusta Palestiina riigi olemasolu
ja märgib, et sellist riiki pole võetud ÜRO liikmesriigiks.
Seepärast oleme vastu palestiinlaste valimisele G77 eesistujaks
ja selle kaasaaitava resolutsiooni vastu.
Kui ekslik resolutsioon vastu võetakse,
avaldab USA väga selgelt oma seisukoha.
Kui palestiinlased esinevad G77 nimel Peaassambleel,
meenutame liikmesriikidele,
et USA ei tunnusta Palestiina riigi olemasolu
ja sellist riiki pole ÜRO liikmeks võetud.
Ainult ÜRO liimesriikidel on õigus esineda ja tegutseda
suuremate riigiblokkide nimel ÜROs, nagu G77 ja Hiina.
On täiesti sobimatu,
et vaatleja on riikidebloki esindaja Peaassambleel
või mujal ÜRO süsteemis.
Palestiinlased ülistasid Egiptuse esitletud resolutsiooni
kui palestiinlaste omariiklustaotluste uut koidikut.
Palestiinlaste ÜRO esindaja ütles pärast hääletust,
et nad lubavad tõestada oma usaldusväärsust.
Tänane hääletus on pluralismi musternäidis.
Enamik liikmeid oli resolutsiooni poolt,
tänu millele grupi valitud esimees
suudab töötada tõhusalt.
See väljendab austust
G77 + Hiina otsuse suhtes,
mis valis Palestiina riigi oma esindajariigiks
2019. aastaks soovitustega
kui Aasia- Vaikse mere blokk
pakkus Palestiina kandidatuuri üksmeelselt.
Palestiina riik ei hoia kokku jõudu,
et näidata usaldusväärsust
ning võimet esindada ja kaitsta
G77 ja Hiina grupi huve.
Samas tahame töötada konstruktiivselt, diskrimineerimata
ja läbipaistvalt kõigi partneritega.
ÜRO Peaassamblee kiitis 2012. a põhimõtteliselt heaks
Palestiina riigi tunnustamise, kui Palestiina omavalitsuse
vaatlejariigiks võttis. Seni oli see olnud vaalejaliige.
Palestiinlased on saanud seejärel osaleda
teatud hääletustel ja ühineda teatud organitega.
Vaatlejariigi esindaja saab kõneleda alles pärast liikmesrikide esindajaid.
USA on otsustanud käivitada uue strateegiaplaani,
sihiga Iraani väed Süüriast välja ajada
surveavaldustega Iraanile ja selle liitlastele
majanduse ja diplomaatia vallas.
NBC teatel plaanitakse diplomaatilisi kampaaniaid
ning sanktsioone Iraani ja Vene ettevõtetele, mis osalevad
Süüria ülesehitamisel. Lisaks ei lase USA
taasülesehitusabi aladele, kus Iraan ja Venemaa kohal on.
USA strateegia ei hõlma otseseid kokkupõrkeid USA armee
ja Iraani Revolutsioonikaarti või Iraani toetatud relvajõudude vahel
sest selleks pole mandaati.
USA rahandusministeeriumi teatel kehtestatakse uued sanktsioonid
Iraani pankadele ning terase-, investeerimis- ja ehitusfirmadele.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri